**Duncan de Moor** (s. 11. huhtikuuta 1994 Spijkenisse, Alankomaat), tunnettu myös taiteilijanimellään **Duncan Laurence**, on hollantilainen laulaja ja lauluntekijä. Hän aloitti uransa vuonna 2014 ja oli semifinalisti *The Voice of Holland* -kilpailun viidennellä tuotantokaudella. Hän voitti vuoden 2019 Eurovision laulukilpailun Tel Avivissa Alankomaiden edustajana kappaleella nimeltään "Arcade".

Ura
---

### Varhainen ura

Laurence syntyi Spijkenissessä ja varttui Hellevoetsluisissa. Hän aloitti kappaleiden kirjoittamisen 13-vuotiaana paetakseen kiusaamista. Laurence aloitti musiikkiuransa rock-akademiassa Tilburgissa soittaen lukuisissa koulubändeissä, mukaan lukien omassa bändissään nimeltä *The Slick and Suited*. Hän perusti bändin vuonna 2013 ja esiintyi muun muassa *Eurosonic Noorderslag* -festivaalilla. Helmikuussa 2020 Laurence kertoi, että syntyessään hän oli kärsinyt hapenpuutteesta, minkä vuoksi hänellä on motorinen häiriö oikeassa kädessään.

### 2014–2018: *The Voice of Holland* ja itsenäinen työskentely

Laurence osallistui *The Voice of Holland* -kilpailun viidennelle tuotantokaudelle, jossa hänen valmentajanaan toimi Ilse DeLange. Kilpailussa hän eteni semifinaaleihin asti, kunnes hän karsiutui kilpailusta. Maaliskuussa 2016 Laurence lähti *The Slick and Suited* -yhtyeestä. Hän valmistui myös Tilburgin rock-akademiasta vuonna 2017. Laurence, yhdessä Jihad Rahmounin kanssa kirjoittivat kappaleen *Closer* k-popyhtyeen TVXQ:n vuoden 2018 albumille nimeltä *New Chapter #1: The Chance of Love*.

| *The Voice of Holland* esitykset ja tulokset |
| --- |
| Esitys | Kappale | Alkuperäinen artisti | Tulos |
| Blind Audition | "Sing" | Ed Sheeran | Liittyi Ilse DeLangen joukkueeseen |
| Battle Rounds | "Love Runs Out" | OneRepublic | Voittaja |
| The Clashes | "Streets" | Kensington | Eteni seuraavaan vaiheeseen |
| "Impossible" | Shontelle |
| Liveshow 4 | "She Wolf (Falling to Pieces)" | David Guetta feat. Sia | Yleisön valinta |
| Cross Battles/Semi-Finals | "Iris" | Goo Goo Dolls | Karsiutui kilpailusta |

### 2019–2021: Eurovision laulukilpailu, Worlds on Fire ja Small Town Boy

Tammikuussa 2019 Laurence valittiin edustamaan Alankomaita vuoden 2019 Eurovision laulukilpailuun. Hänet asetti ehdolle Ilse DeLange, jonka kanssa Laurence piti yhteyttä *The Voice of Holland* -kilpailuun osallistumisen jälkeen. Laurencen euroviisuedustuskappale nimeltä "Arcade" julkaistiin vuoden 2019 maaliskuussa. 18. toukokuuta 2019 Laurence voitti Tel Avivissa järjestetyt vuoden 2019 Euroviisut 498 pisteellä, jotka tulivat sekä kansainvälisiltä raadeilta että yleisöltä. Raadit antoivat Laurencelle 237 pistettä ja yleisö 261 pistettä. Hänellä oli 26 pisteen piste-ero toiseksi tulleeseen Italiaan ja 128 pisteen ero kolmanneksi tulleeseen Venäjään. Laurence on Alankomaiden viides euroviisuvoittaja. Edellinen voitto tuli vuonna 1975, kun Teach-In voitti kilpailun kappaleella "Ding-a-dong". Vuoden 2020 Euroviisujen peruuntumisen johdosta, Laurence on pysynyt euroviisuvoittajana pisimpään, sillä hän on pitänyt titteliä kahden vuoden ajan.

Euroviisuvoittonsa jälkeen Laurence teki kiertueita Alankomaissa ja muualla Euroopassa vuoden 2019 lopussa ja vuoden 2020 alussa. 10. kesäkuuta 2019 Laurence esiintyi Landgraafissa järjestetyn *Pinkpop Festival* -tapahtuman 50-vuotisjuhlassa. Hän oli ensimmäinen Alankomaiden euroviisuvoittaja, joka esiintyi tapahtumassa. Hän korvasi ruotsalaista duoa nimeltä First Aid Kit, joka keskeytti esiintymisensä terveyssyiden vuoksi. 23. lokakuuta 2019 Laurence julkaisi toisen singlensä nimeltä "Love Don't Hate It". Hän allekirjoitti myös levytyssopimuksen Capitol Recordsin kanssa. 13. toukokuuta 2020 Laurence julkaisi ensimmäisen EP-levynsä nimeltään *Worlds on Fire*, joka sisälsi singlet "Arcade", "Love Don't Hate It" ja "Someone Else" sekä kaksi muuta singleä. Laurencen ensimmäinen studioalbumi nimeltä *Small Town Boy* julkaistiin 13. marraskuuta 2020. Se myi platinaa Alankomaissa kolme päivää julkistamisensa jälkeen.

Vuoden 2020 loppupuolella "Arcade" sai julkisuutta sosiaalisessa mediassa ja erityisesti TikTok-palvelussa. Tämän seurauksena kappale nousi jälleen listasijoituksissa ja striimauksissa useissa musiikintoistopalveluissa. Tammikuussa 2021 "Arcade"-kappaleesta tuli kaikkien aikojen striimatuin euroviisukappale. Tätä ennen striimatuin euroviisukappale oli ollut Mahmoodin kappale "Soldi". 12. helmikuuta 2021 "Arcade" pääsi *UK top 40* -listalle ja kaksi viikkoa myöhemmin se sijoittui sijalle 29. Vuoden 2021 maaliskuussa Laurence esiintyi ensimmäistä kertaa Yhdysvaltojen televisiossa esittäessään kappaleensa "Arcade" *Today*-ohjelmassa. Myöhemmin hän esiintyi myös *The Ellen DeGeneres Show* -keskusteluohjelmassa esittäen kappaleensa yhdessä yhdysvaltalaisen laulajan Fletcherin kanssa. Näiden mainos-esiintymistensä jälkeen "Arcade" pääsi Billboard Hot 100-listalle, mikä on ensimmäinen kerta, kun Eurovision-voittajalaulu on noussut Yhdysvaltain listalle sitten vuoden 1976 (Brotherhood of Manin "Save Your Kisses For Me"), sekä ensimmäinen euroviisukappale kaavio vuodesta 1996 (Gina G:n "Ooh Aah... Just a Little Bit").

Yksityiselämä
-------------

Laurence kertoi lokakuussa 2018 olevansa biseksuaali. Kesäkuussa 2019 hän vahvisti olevansa parisuhteessa miehen kanssa. Saman vuoden syyskuussa Laurence ilmoitti hänen ja poikaystävänsä erosta. 

5. lokakuuta 2020 Laurence ilmoitti olevansa kihloissa yhdysvaltalaisen lauluntekijän Jordan Garfieldin kanssa.

Diskografia
-----------

### Studioalbumit

| Nimi | Yksityiskohdat | Listasijoitukset | Sertifiointi |
| --- | --- | --- | --- |
| NL | BEL(FL) | US Heat. |
| *Small Town Boy* | * Julkaistu: 13. marraskuuta 2020
* Levy-yhtiö: Spark
* Formaatit: CD, kasetti, vinyyli, digitaalinen lataus, striimaus
 | 6 | 94 | 11 | * NVPI: Platinaa
 |

### EP-levyt

| Nimi | Yksityiskohdat | Listasijoituket |
| --- | --- | --- |
| NL | US Heat. |
| *Worlds on Fire* | * Julkaistu: 13. toukokuuta 2020
* Levy-yhtiö: Spark
* Formaatit: digitaalinen lataus, striimaus, vinyyli
 | 60 | 12 |

### Singlet

#### Pääartistina

| Nimi | Vuosi | Listasijoitukset | Sertifiointi | Albumi |
| --- | --- | --- | --- | --- |
| NL | BEL(FL) | BEL(WA) | CAN | GER | IRE | NOR | SWE | UK | US |
| "Arcade" | 2019 | 1 | 2 | 31 | 45 | 26 | 23 | 10 | 6 | 29 | 61 | * NVPI: 4 × Platinaa
* BEA: Platinaa
* BPI: Hopeaa
* GLF: Kultaa
* IFPI NOR: Kultaa
* MC: Kultaa
* RIAA: Kultaa
 | *Small Town Boy* |
| "Love Don't Hate It" | 41 | 53 | — | — | — | — | — | — | — | — | * NVPI: Kultaa
 |
| "Someone Else" | 2020 | 72 | 86 | 93 | — | — | — | — | — | — | — |  |
| "Last Night" | — | — | — | — | — | — | — | — | — | — |  |
| "Stars" | 2021 |  |  |  |  |  |  |  |  |  |  |  |
|

#### Featuring-artistina

| Nimi | Vuosi | Listasijoitukset | Albumi |
| --- | --- | --- | --- |
| NL | BEL(FL) |
| "Feel Something"(Armin van Buuren feat. Duncan Laurence) | 2020 | 85 | 78 | *Small Town Boy* ja *Euthymia* |

### Vierailevana artistina

| Nimi | Vuosi | Muut esiintyjät | Albumi |
| --- | --- | --- | --- |
| "Laat Gaan" | 2017 | Sjors van der Panne | *Met Elkaar* |

Lähteet
-------

1. ↑  Groot, Evert: Duncan Laurence will represent The Netherlands this year  21.1.2019. eurovision.tv. Viitattu 21.1.2019. (englanniksi)
2. ↑  Popescu, David: Netherlands: Duncan Laurence on his way to Tel-Aviv!  21.1.2019. escunited.com. Viitattu 21.1.2019. (englanniksi)
3. ↑  Koeleman, Danja: Duncan Laurence naar Songfestival: Wie is de 24-jarige zanger?  21.1.2019. nu.nl. Viitattu 21.1.2019. (hollanniksi)
4. 1 2 3 4  Discografie Duncan Laurence *dutchcharts.nl*.
5. 1 2 3  Discografie Duncan Laurence Ultratop.
6. ↑  Duncan Laurence - Chart History (Heatseekers Albums) *billboard.com*.
7. ↑  Dutch album certifications – Duncan Laurence – Small Town Boy NVPI.  nl
8. ↑  Duncan Laurence - Chart History (Heatseekers Albums) *billboard.com*.
9. ↑  Discografie Duncan Laurence Ultratop.
10. ↑  Duncan Laurence *billboard.com*.
11. ↑  Duncan Laurence – German Charts GfK.
12. ↑  Discography Duncan Laurence *irish-charts.com*.
13. ↑  Discography Duncan Laurence *norwegiancharts.com*.
14. ↑  Discography Duncan Laurence *swedishcharts.com*.
15. ↑  Duncan Laurence | full Official Chart history Official Charts Company.
16. ↑  Duncan Laurence Chart History (Hot 100) *Billboard*.
17. ↑  Dutch single certifications – Duncan Laurence – Arcade NVPI.  nl
18. ↑  Ultratop − Goud en Platina – singles 2021 Ultratop. Hung Medien.
19. ↑  Duncan Laurence – Arcade British Phonographic Industry. Viitattu 16 April 2021.
20. ↑  Veckolista Singlar, vecka 6, 2021 | Sverigetopplistan IFPI Sweden.  Arkistoitu 3 March 2021. Viitattu 3 March 2021. sv
21. ↑  Norwegian certifications – Duncan Laurence IFPI Norway.  Arkistoitu 8.4.2020. Viitattu 17.4.2021.
22. ↑  'Dit wordt nieuwe single Duncan Laurence' *De Telegraaf*.  14 October 2019.  nl
23. ↑  Dutch single certifications – Duncan Laurence – Arcade NVPI.  nl
24. ↑  Feel Something - Single by Armin van Buuren & Duncan Laurence *Apple Music*.
25. ↑  OUT NOW: Armin van Buuren feat. Duncan Laurence – Feel Something – Armin van Buuren *arminvanbuuren.com*.
26. ↑  Met Elkaar by Sjors Van Der Panne *iTunes*.

Eurovision laulukilpailun voittajat

|  |  |
| --- | --- |
| 1950–luku | 
* 1956: Lys Assia
* 1957: Corry Brokken
* 1958: André Claveau
* 1959: Teddy Scholten

 |
| 1960–luku | 
* 1960: Jacqueline Boyer
* 1961: Jean-Claude Pascal
* 1962: Isabelle Aubret
* 1963: Grethe & Jørgen Ingmann
* 1964: Gigliola Cinquetti
* 1965: France Gall
* 1966: Udo Jürgens
* 1967: Sandie Shaw
* 1968: Massiel
* 1969: Frida Boccara · Lenny Kuhr · Lulu · Salomé

 |
| 1970–luku | 
* 1970: Dana
* 1971: Séverine
* 1972: Vicky Leandros
* 1973: Anne-Marie David
* 1974: Abba
* 1975: Teach-In
* 1976: Brotherhood of Man
* 1977: Marie Myriam
* 1978: Izhar Cohen / Alphabeta
* 1979: Gali Atari / Milk & Honey

 |
| 1980–luku | 
* 1980: Johnny Logan
* 1981: Bucks Fizz
* 1982: Nicole
* 1983: Corinne Hermès
* 1984: Herreys
* 1985: Bobbysocks
* 1986: Sandra Kim
* 1987: Johnny Logan
* 1988: Céline Dion
* 1980: Riva

 |
| 1990–luku | 
* 1990: Toto Cutugno
* 1991: Carola
* 1992: Linda Martin
* 1993: Niamh Kavanagh
* 1994: Paul Harrington / Charlie McGettigan
* 1995: Secret Garden
* 1996: Eimear Quinn
* 1997: Katrina and the Waves
* 1998: Dana International
* 1999: Charlotte Nilsson

 |
| 2000–luku | 
* 2000: Olsen Brothers
* 2001: Tanel Padar / Dave Benton / 2XL
* 2002: Marie N
* 2003: Sertab Erener
* 2004: Ruslana
* 2005: Elena Paparizou
* 2006: Lordi
* 2007: Marija Šerifović
* 2008: Dima Bilan
* 2009: Alexander Rybak

 |
| 2010–luku | 
* 2010: Lena
* 2011: Ell & Nikki
* 2012: Loreen
* 2013: Emmelie de Forest
* 2014: Conchita Wurst
* 2015: Måns Zelmerlöw
* 2016: Jamala
* 2017: Salvador Sobral
* 2018: Netta Barzilai
* 2019: Duncan Laurence

 |
| 2020–luku | 
* 2020: Ei järjestetty
* 2021: Måneskin
* 2022: Kalush Orchestra
* 2023: Loreen

 |



|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* MusicBrainz

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en: Duncan Laurence